13.12.2022
(8)
EL
Επίσημη Εφημερίδα της Ευρωπαϊκής Ένωσης
L 319/87
Δυνάμει του άρθρου 41 παράγραφος 2 ΣΕΕ και σύμφωνα με την απόφαση (ΚΕΠΠΑ) 2021/509 του Συμβουλίου για τη θέσπιση του Ευρωπαϊκού Μηχανισμού για την Ειρήνη (1), οι λειτουργικές δαπάνες που προκύπτουν από την παρούσα απόφαση, η οποία έχει στρατιωτικές συνέπειες ή συνέπειες στον τομέα της άμυνας, οφείλουν να βαρύνουν τα κράτη μέλη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Αποστολή 1.
Η Ένωση διεξάγει αποστολή στρατιωτικής εταιρικής σχέσης στον Νίγηρα (EUMPM Niger) προκειμένου να στηρίξει τον Νίγηρα στον σύμφωνο με το δίκαιο των ανθρωπίνων δικαιωμάτων και το διεθνές ανθρωπιστικό δίκαιο αγώνα του κατά των τρομοκρατικών ενόπλων ομάδων.
2. Στρατηγικός στόχος της EUMPM Niger είναι η στήριξη της ανάπτυξης ικανοτήτων των ενόπλων δυνάμεων του Νίγηρα προκειμένου να ενισχυθεί η ικανότητά τους να περιορίσουν την απειλή που συνιστούν οι τρομοκρατικές ένοπλες ομάδες, να προστατεύσουν τον πληθυσμό του Νίγηρα και να διασφαλίσουν ένα ασφαλές και σίγουρο περιβάλλον.
3.
Για τον σκοπό αυτό, η EUMPM Niger:
α) υποστηρίζει τη σύσταση και τη δημιουργία κέντρου κατάρτισης των τεχνικών των ενόπλων δυνάμεων με την παροχή συμβουλών και κατάρτισης, μεταξύ άλλων και σε εκπαιδευτές· β) υποστηρίζει την ανάπτυξη εξειδικευμένων ικανοτήτων των ενόπλων δυνάμεων του Νίγηρα με την παροχή εξειδικευμένης κατάρτισης κατ’ απαίτηση· γ) υποστηρίζει τη σύσταση και τη δημιουργία τάγματος επικοινωνιών και υποστήριξης της διοίκησης με κατάρτιση και καθοδήγηση των μονάδων του, των ειδικών του και της ιεραρχίας διοίκησης, προκειμένου να δοθεί η δυνατότητα για την επακόλουθη ανάπτυξή του με σκοπό τη στήριξη των επιχειρήσεων του Νίγηρα σύμφωνα με το δίκαιο των ανθρωπίνων δικαιωμάτων και το διεθνές ανθρωπιστικό δίκαιο.
4. Το διεθνές ανθρωπιστικό δίκαιο, τα ανθρώπινα δικαιώματα και η αρχή της ισότητας των φύλων, η προστασία των αμάχων, και τα θεματολόγια βάσει της απόφασης του Συμβουλίου Ασφαλείας των Ηνωμένων Εθνών (ΑΣΑΗΕ) 1325 (2000) για τις γυναίκες, την ειρήνη και την ασφάλεια, της ΑΣΑΗΕ 2250 (2015) για τη νεολαία, την ειρήνη και την ασφάλεια και της ΑΣΑΗΕ 1612 (2005) για τα παιδιά που πλήττονται από τις ένοπλες συγκρούσεις, ενσωματώνονται πλήρως και προορατικά στον στρατηγικό και επιχειρησιακό σχεδιασμό, τις δραστηριότητες και την υποβολή εκθέσεων της EUMPM Niger. 5.
Επιπλέον, η EUMPM Niger διευκολύνει τη συνδρομή που παρέχεται στον Νίγηρα από τον Ευρωπαϊκό Μηχανισμό για την Ειρήνη όσον αφορά το κέντρο κατάρτισης των τεχνικών των ενόπλων δυνάμεων και, εάν το Συμβούλιο αποφασίσει για το αναγκαίο μέτρο συνδρομής, στο επιλεγμένο τάγμα επικοινωνιών και υποστήριξης της διοίκησης.
Οι δραστηριότητες της αποστολής συντονίζονται με την έγκαιρη παροχή εξοπλισμού μέσω του Ευρωπαϊκού Μηχανισμού για την Ειρήνη.
Άρθρο 2 Διορισμός του διοικητή αποστολής της ΕΕ Ο διευθυντής της Στρατιωτικής Δυνατότητας Σχεδίασης και Διεξαγωγής Επιχειρήσεων (MPCC) είναι ο διοικητής αποστολής της EUMPM Niger.
Άρθρο 3 Ορισμός του Στρατηγείου αποστολής 1.
Η MPCC αποτελεί τη στατική δομή διοίκησης και ελέγχου στο στρατιωτικό στρατηγικό επίπεδο εκτός της περιοχής των επιχειρήσεων.
Είναι υπεύθυνη για τον επιχειρησιακό σχεδιασμό και τη διεξαγωγή της EUMPM Niger. 2.
Το Στρατηγείο Δυνάμεων αποστολής της EUMPM Niger εδρεύει στον Νίγηρα και τελεί υπό τις διαταγές του διοικητή δυνάμεων αποστολής της ΕΕ.
(1) Απόφαση (ΚΕΠΠΑ) 2021/509 του Συμβουλίου, της 22ας Μαρτίου 2021, για τη θέσπιση Ευρωπαϊκού Μηχανισμού για την Ειρήνη, και για την κατάργηση της απόφασης (ΚΕΠΠΑ) 2015/528 (ΕΕ L 102 της 24.3.2021, σ.
14).